Sigríður safnar fyrir keppnisferð til Bandaríkjanna 14. janúar 2020 19:50 Tómas og Sigríður eftir undirritun samningsins við VOR og Kaffi krús . Ljósmynd / Aðsend Sigríður Sigurjónsdóttir , kraftlyftingakona úr Íþróttafélaginu Suðra , mun keppa á kraftamótinu Arnold Disabled Strength Competition í Ohio í Bandaríkjunum í mars næstkomandi . Sigríður vann sér þátttökurétt á mótinu þegar hún vann titilinn sterkasta fatlaða kona Íslands á Viking Strength Challenge síðasta sumar . „ Eftir sigurinn síðasta sumar hef ég æft af krafti með það í huga að keppa erlendis . Það er fyrst núna sem er verið að byggja upp og halda keppnir sem þessa fyrir fatlaða einstaklinga í heiminum . Þar sem kraftakeppnir eru ekki innan ÍSÍ þá er ég að fara þarna á eigin vegum en með fullum stuðningi Suðra og Íþróttasambands fatlaðra , “ segir Sigríður . Fyrsta íslenska konan sem keppir á kraftamóti fatlaðra erlendisHún verður eini íslenski keppandinn á Arnold kraftamótinu en hún er einnig fyrsta íslenska konan sem keppir á móti sem þessu á erlendri grundu . Arnold kraftamótið var upphaflega stofnað af leikaranum og kraftakarlinum góðkunna Arnold Schwarzenegger . Ánægð með samstarfssamning við Vor og Kaffi krúsSigríður hefur verið að safna styrkjum frá einstaklingum og fyrirtækjum til þess að láta drauminn rætast og í vikunni kom hún við hjá nýjustu styrktaraðilum sínum , veitingastöðunum VOR og Kaffi krús á Selfossi , þar sem hún gerði samstarfssamning og fær bæði matarúttektir og fjárstyrk . „ Þessi ferð er mjög kostnaðasöm fyrir mig þar sem ég mun einnig þurfa að taka með mér aðstoðarmann . Því hef ég verið að biðja fólk og fyrirtæki um að styrkja mig og gefa mér þannig tækifæri á að taka þátt í þessu móti , “ segir Sigríður að lokum . Þeir sem vilja styrkja Sigríði geta fundið hana á Facebook , eða lagt inn á reikninginn hennar ; 0123-15-202442 , kt. 311283-2439 .